title: Az Európai Parlament határozata (2009. április 23.) az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/162

         AZ EURÓPAI PARLAMENT HATÁROZATA
   (2009. április 23.)
   az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre szóló költségvetésének végrehajtására vonatkozó mentesítésről
   (2009/665/EK)
   AZ EURÓPAI PARLAMENT,

               —

               tekintettel az Európai Globális Navigációs Műholdrendszer (GNSS) (1) Ellenőrzési Hatóságának a 2007-es pénzügyi évre vonatkozó végleges éves beszámolójára (2),

               —

               tekintettel a Számvevőszéknek az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (3),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 185. cikkére,

               —

               tekintettel az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendeletre (5) és különösen annak 12. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0164/2009),

               1.

               mentesítést ad az Európai Globális Navigációs Műholdrendszer (GNSS) Ellenőrzési Hatóságának ügyvezető igazgatója számára a Hatóság 2007-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Globális Navigációs Műholdrendszer (GNSS) Ellenőrzési Hatósága ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  GNSS: globális navigációs műholdrendszerek (Global Navigation Satellite Systems).

      (2)  HL C 278., 2008.10.31., 38. o.

      (3)  HL C 311., 2008.12.5., 107. o.

      (4)  HL L 248., 2002.9.16., 1. o.

      (5)  HL L 246., 2004.7.20., 1. o.

      (6)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Globális Navigációs Műholdrendszer (GNSS) (1) Ellenőrzési Hatóságának a 2007-es pénzügyi évre vonatkozó végleges éves beszámolójára (2),

               —

               tekintettel a Számvevőszéknek az Európai Globális Navigációs Műholdrendszer (GNSS) Ellenőrzési Hatósága 2007-es pénzügyi évre vonatkozó végleges éves beszámolójáról szóló jelentésére, a Hatóság válaszaival együtt (3),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 185. cikkére,

               —

               tekintettel az európai műholdas rádiónavigációs programokat üzemeltető struktúrák létrehozásáról szóló, 2004. július 12-i 1321/2004/EK tanácsi rendeletre (5) és különösen annak 12. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0164/2009),

               A.

               mivel a Számvevőszék kijelentette, hogy az Európai GNSS Ellenőrzési Hatóságának 2007-es pénzügyi évre vonatkozó beszámolójáról nem tudott véleményt kialakítani, és rámutatott arra, hogy a Galileo projekt teljes felépítését felülvizsgálták a 2007-es évben, továbbá hogy a Hatóság beszámolója bizonytalan jogi környezetben készült,

               B.

               mivel a Számvevőszék ugyanakkor kijelentette, hogy a beszámoló alapjául szolgáló ügyletek jogszerűek és szabályszerűek,

               C.

               mivel a Hatóság 2006-ban pénzügyileg autonómmá vált,

               D.

               mivel a Hatóság 2006-os pénzügyi évre vonatkozó éves beszámolójáról szóló jelentésében a Számvevőszék kedvező megbízhatósági nyilatkozatot adott,

               E.

               mivel 2008. április 22-én a Parlament megadta a mentesítést az Európai GNSS Ellenőrzési Hatósága ügyvezető igazgatójának a 2006-os pénzügyi évre vonatkozó költségvetésének végrehajtására vonatkozóan (7),

               1.

               tudomásul veszi a Számvevőszék éves jelentése alapján, hogy a Hatóság 2007-es pénzügyi évre szóló végleges költségvetése 436 500 000 EUR volt, a 2006-os 7 000 000 EUR-hoz képest; megállapítja, hogy a 2007-es költségvetés finanszírozása főként bizottsági támogatásokból (7 600 000 EUR-s működési támogatás és 194 500 000 EUR operatív pénzeszközök), a Galileo Közös Vállalkozástól történő átcsoportosításokból és harmadik országok hozzájárulásaiból történt;

               2.

               tudomásul veszi a Számvevőszék észrevételét, hogy a ténylegesen a Hatóság rendelkezésére bocsátott előirányzatok (210 000 000 EUR) ennél lényegesen alacsonyabbak voltak, a Galileo programban bekövetkezett késedelmek miatt;

         Hiányos megbízhatósági nyilatkozat a beszámoló vonatkozásában

               3.

               sajnálatát fejezi ki, hogy a Számvevőszék nem volt abban a helyzetben, hogy véleményt alkosson a Hatóság 2007-es pénzügyi évre vonatkozó éves beszámolója megbízhatóságát illetően; tudomásul veszi a Számvevőszék magyarázatát, hogy a 2007-es pénzügyi évre vonatkozó éves beszámoló elkészítése és a számvevőszéki ellenőrzés akkor történt, amikor a Galileo projekt és a Hatóság szerepének felülvizsgálata éppen folyamatban volt, az új jogi keret pedig még nem volt teljes, nevezetesen, ami a projekt forrásainak kezelését és eszközeinek tulajdonjogát illeti;

               4.

               megjegyzi, hogy időközben hatályba lépett a 683/2008/EK rendelet (8); megjegyzi, hogy a rendelet értelmében a Bizottság irányítja a Galileo és az EGNOS programot (9), és a Közösség a tulajdonosa a programok során létrehozott vagy kifejlesztett összes tárgyi és nem tárgyi eszköznek;

               5.

               tudomásul veszi, hogy a Hatóság a 2008-as pénzügyi évre vonatkozó éves beszámolóját az új jogi keret szerint fogja elkészíteni;

               6.

               felkéri a Számvevőszéket, hogy a Hatóság 2008-as pénzügyi évre vonatkozó éves beszámolójáról szóló jelentésében értékelje, mennyiben orvosolták a beszámolóval kapcsolatos bizonytalanságokat;

         A költségvetés végrehajtása

               7.

               aggodalmát fejezi ki, hogy a Számvevőszék a költségvetés végrehajtását illetően a következő hiányosságokat találta: a működési tevékenységekre vonatkozó kötelezettségvállalási és kifizetési előirányzatok alacsony felhasználási szintje (63 % a kötelezettségvállalások és 51 % a kifizetések esetében); egyértelmű kapcsolat hiánya a Hatóság munkaprogramja és a költségvetés között; se nem indokolt, se nem dokumentált átcsoportosítások; a beszedési utalványok ismétlődő késedelmes könyvelése; a költségvetés végrehajtásának következetlen bemutatása;

               8.

               tudomásul veszi, hogy a Hatóság nagy számban hajtott végre átcsoportosításokat kivételes költségvetési helyzet miatt, a működési költségvetésre szánt 50 %-os tartalék mellett;

               9.

               felhívja a Hatóságot, hogy a költségvetési és pénzgazdálkodásról szóló 2008-as jelentésében számoljon be a Számvevőszéknek a költségvetés végrehajtására vonatkozó észrevételei nyomán tett intézkedésekről és az elért eredményekről;

         Bizonytalanságok a Galileo és az EGNOS projekt eszközeinek vonatkozásában

               10.

               tudomásul veszi a Számvevőszéknek a Galileo projekt eszközeire vonatkozó bírálatát, miszerint a Hatóság nem tudott elegendő információval szolgálni beszámolójában, mivel 2007 végéig nem készült lista az Európai Űrügynökség (ESA) birtokában lévő eszközökről;

               11.

               tudomásul veszi a Hatóság Számvevőszéknek adott válaszát, hogy 2007. december 31-én ezek az eszközök az ESA és nem a Hatóság ellenőrzése alatt álltak;

               12.

               tudomásul veszi a Számvevőszéknek az EGNOS projekt eszközeire vonatkozó bírálatát, miszerint hiányzott ezen eszközök pontos nyilvántartása, és értékük sem volt feltüntetve a Hatóság beszámolójában;

               13.

               tudomásul veszi a Hatóság válaszát, hogy 2007. december 31-én az EGNOS projekt eszközei még az ESA ellenőrzése alatt álltak; tudomásul veszi továbbá a Hatóság ügyvezető igazgatója által a Parlamentnek adott válaszokból, hogy 2008-ban jelentős előrelépés történt, mivel az EGNOS befektetői megállapodtak az eszközök átadásának feltételeiről;

               14.

               megjegyzi, hogy a 683/2008/EK rendelet értelmében a Közösség tulajdonát képezi az EGNOS és a Galileo projekt valamennyi eszköze; megjegyzi, hogy 2008 decemberében megkezdődött ezeknek az eszközöknek az átadása a Hatóságtól a Bizottságnak, mely utóbbi a Közösség nevében gyakorol tulajdonjogot;

               15.

               felhívja a Hatóságot, hogy tegyen meg minden tőle telhetőt annak érdekében, hogy az EGNOS és a Galileo projekt eszközeivel kapcsolatos helyzetet tisztázza a 2008-ra vonatkozó éves beszámolójában;

               16.

               felhívja a Bizottságot – amely számára jelenleg zajlik az EGNOS és a Galileo projekt eszközeinek átadása –, hogy vegye figyelembe a Számvevőszék észrevételeit, és biztosítsa ezen eszközök megfelelő rögzítését az elszámolásban;

               17.

               tudomásul veszi a Számvevőszék észrevételét, hogy a Galileo projekt keringési pályára állítása hitelesítési szakaszának költségeit egyenlő mértékben kell megosztani az ESA és az EU között, az EU hozzájárulása azonban mintegy 114 000 000 EUR-val haladta meg az ESA-ét; tudomásul veszi, hogy a Számvevőszék szerint ezt az előfinanszírozást fel kellett volna tüntetni a Hatóság beszámolójában;

               18.

               tudomásul veszi, hogy a Hatóság nem értett egyet a Számvevőszékkel, és csak 53 200 000 EUR előlegkifizetést ismert el;

         A Hatóság szerepe a Galileo Közös Vállalkozás (GJU) felszámolásában

               19.

               emlékeztet arra, hogy a Hatóság a Galileo Közös Vállalkozás (GJU) összes tevékenységét és eszközét átvette 2007. január 1-től;

               20.

               aggasztják a Számvevőszék kritikai észrevételei arra vonatkozóan, ahogyan lezajlott egyes eszközöknek a GJU-tól a Hatóságnak való átadása, és ahogyan azokat a Hatóság elszámolásában rögzítették;

               21.

               tudomásul veszi, hogy a Hatóság részletesen válaszolt a Számvevőszéknek, és számos észrevételével nem értett egyet;

               22.

               úgy véli, hogy a mentesítésért felelős hatóságnak – a számvevőszéki ellenőrzés eredményei alapján – alaposan meg kell vizsgálnia a GJU felszámolását, beleértve a Hatóság szerepét is;

               23.

               megjegyzi, hogy a Számvevőszék jelenleg végzi a Galileo program fejlesztése irányításának és keringési pályára állítása hitelesítési szakaszának ellenőrzését; felkéri a Számvevőszéket, hogy különös hangsúlyt fektessen a GJU tevékenységének és eszközeinek a Hatóság általi átvételére, és üdvözli a Számvevőszék szándékát, hogy még a 2009-es nyári szünet előtt különjelentésben tegye közzé ellenőrzésének eredményeit;

               24.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (10).

      (1)  GNSS: globális navigációs műholdrendszerek (Global Navigation Satellite Systems).

      (2)  HL C 278., 2008.10.31., 38. o.

      (3)  HL C 311., 2008.12.5., 107. o.

      (4)  HL L 248., 2002.9.16., 1. o.

      (5)  HL L 246., 2004.7.20., 1. o.

      (6)  HL L 357., 2002.12.31., 72. o.

      (7)  HL L 88., 2009.3.31, 262. o.

      (8)  Az Európai Parlament és a Tanács 2008. július 9-i 683/2008/EK rendelete az európai műholdas navigációs programok (EGNOS és Galileo) végrehajtásának folytatásáról (HL L 196., 2008.7.24., 1. o.).

      (9)  Európai Geostacionárius Navigációs Átfedési Rendszer.

      (10)  Lásd e Hivatalos Lap 206. oldalát.


title: 2013/567/EU: Az Európai Parlament határozata ( 2013. április 17. ) az Európai Bankhatóság 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/202

         AZ EURÓPAI PARLAMENT HATÁROZATA
   (2013. április 17.)
   az Európai Bankhatóság 2011-es pénzügyi évre vonatkozó elszámolása lezárásáról
   (2013/567/EU)
   AZ EURÓPAI PARLAMENT,

               —

               tekintettel az Európai Bankhatóság (EBH) 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Bankhatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A7-0113/2013),

               1.

               jóváhagyja az Európai Bankhatóság 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Bankhatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 60. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 12. o.

      (5)  HL L 357., 2002.12.31., 72. o.